**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LEIDIMO PAKEISTI PASTATO PAGRINDINĘ NAUDOJIMO PASKIRTĮ IR JO PAVADINIMĄ**

2021 m. liepos 12 d. Nr. 34-847

#### Lazdijai

Vadovaudamasi Lietuvos Respublikos vietos savivaldos įstatymo 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į Lazdijų rajono savivaldybės administracijos Strateginio planavimo ir investicinių projektų valdymo skyriaus 2021-07-08 raštą Nr.VD-443 „Dėl pastato paskirties“, Lazdijų rajono savivaldybės taryba n u s p r e n d ž i a:

1. Leisti Lazdijų rajono savivaldybės administracijai teisės aktų nustatyta tvarka pakeisti Lazdijų rajono savivaldybei nuosavybės teise priklausančio pastato-gyvenamojo namo 1A1p (unikalus Nr. 5993-5000-3017), esančio Lazdijuose, Vytauto g. 18, pagrindinę naudojimo paskirtį iš gyvenamosios – į kultūros, ir pastato pavadinimą iš gyvenamasis namas – į kultūros paskirties pastatas bei apmokėti visas su šiuo keitimu susijusias išlaidas.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. 8 656 07 519

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO PAKEISTI PASTATO PAGRINDINĘ NAUDOJIMO PASKIRTĮ IR JO PAVADINIMĄ“**

**AIŠKINAMASIS RAŠTAS**

2021-07-08

Lazdijų rajono savivaldybės tarybos sprendimo projektas „Dėl leidimo pakeisti pastato pagrindinę naudojimo paskirtį ir jo pavadinimą“parengtas vadovaujantis Lietuvos Respublikos vietos savivaldos įstatymo 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgiant į Lazdijų rajono savivaldybės administracijos Strateginio planavimo ir investicinių projektų valdymo skyriaus 2021-07-08 raštą Nr.VD-443 „Dėl pastato paskirties“.

Lazdijų rajono savivaldybės taryba 2016 m. liepos 29 d. sprendimu Nr. 5TS-618 „Dėl pritarimo projektui „Pastato rekonstrukcija ir pritaikymas kultūrinėms, muziejinėms ir edukacinėms reikmėms“ ir jo dalinio finansavimo“ pritarta Lazdijų rajono savivaldybės administracijos rengiamam projektui „Pastato rekonstrukcija ir pritaikymas kultūrinėms, muziejinėms ir edukacinėms reikmėms“.

Lazdijų rajono savivaldybės administracijos Strateginio planavimo ir investicinių projektų valdymo skyriaus 2021-07-08 rašte Nr. VD-443 „Dėl pastato paskirties“ nurodyta, kad Lazdijų m., Vytauto g. 18 teritorijoje įgyvendinamas projektas „Pastatų komplekso Lazdijuose, Vytauto g. 18, rekonstravimas, Laisvės kovų muziejaus, fondų saugyklos ir edukacinės erdvės juose įrengimas bei įveiklinimas“ II etapas ir paprašė pakeisti pagrindinę naudojimo paskirtį iš gyvenamosios paskirties į kultūros paskirties.

***Šio projekto tikslas*** – Leisti Lazdijų rajono savivaldybės administracijai teisės aktų nustatyta tvarka pakeisti Lazdijų rajono savivaldybei nuosavybės teise priklausančio pastato- gyvenamojo namo 1A1p (unikalus Nr. 5993-5000-3017), esančio Lazdijuose, Vytauto g. 18, pagrindinę naudojimo paskirtį iš gyvenamosios – į kultūros ir pastato pavadinimą iš gyvenamasis namas – į kultūros paskirties pastatas bei apmokėti visas su šiuo keitimu susijusias išlaidas.

***Kaip šiuo metu yra sprendžiami projekte aptarti klausimai*** – šiuo metu gyvenamajame name niekas iš savivaldybės socialinio būsto nuomininkų negyvena.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą –*** priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados –***  dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė